b'\n_START_ARTICLE_\nSI-FI Klasika\n_START_PARAGRAPH_\nSI-FI Klasika je blu-ray zbirka kulturne dedi\xc5\xa1\xc4\x8dine slovenskih filmskih klasik, ki jo od leta 2017 izdaja Slovenski filmski center. _NEWLINE_Filmi so digitalno obdelani in restavrirani v resoluciji 2K (2048\xc3\x971080 pikslov), ki je mednarodno uveljavljen standard digitalne kino projekcije (DCI) in v FullHD (1920x1080) na doma\xc4\x8dih televizorjih. Filmi so izdani na nosilcu visoke lo\xc4\x8djivosti blu-ray. Prvi tak primer v Sloveniji je Dolina miru. Restavrirani filmi so shranjeni na magnetno digitalnem mediju Linear Tape-Open (LTO), ki so ga razvili v poznih 1990ih in ima zelo dolgo \xc5\xbeivljenjsko dobo.\n_START_SECTION_\nZaznamek\n_START_PARAGRAPH_\nKonec decembra 2012 so predvajali sploh prvi slovenski digitalno restravriran film in sicer Cvetje v jeseni (1973), ki pa je v resoluciji HD720 in zato ni na blu-ray plo\xc5\xa1\xc4\x8dku. Pri tem filmu je \xc5\xa1lo za za\xc4\x8detke filmske digitalne restavracije na Slovenskem.'